Foto 3 | Projekte | Woes - Kreatiewe platform vir Afrikaans
Tuis > Projekte > Foto 3
Projekte: Foto 3
Die vorige foto uitdagings het die Woesters se verbeelding aan die brand laat slaan en daar het sulke wonderlike bydraes van gekom, dat ek dink dis hoog tyd om die volgende foto vry te stel. Ek kan nie wag vir dit wat ons hierdie keer gaan sien nie!
Vir diegene wat nog nooit deelgeneem het nie, agge nee man, wat makeer vir jou? Maar moenie komkommer nie, hier is nou nog 'n kans. Komaan, neem deel, dis 'n wonderlike ervaring.
Laat ek net weer verduidelik. Hierby aangeheg is 'n foto. Ek gaan jou niks vertel van hierdie foto nie. Jy bekyk hom, bedink hom en maak jou oë toe. Dit wat jy daar agter jou ooglede sien, dis waaroor jy skryf. Dalk is dit 'n gedig. Dalk 'n kortverhaal. Dalk is dit die lirieke van 'n liedjie wat eendag van 'n verhoog af aan duisende gesing sal word. Miskien sien jy 'n artikel of selfs 'n rubriek. 'n Gorrel is ook welkom. Enige iets!
Maak seker jy las asseblief 'Foto 3' by jou titel, sodat lesers dadelik kan sien jy neem deel aan hierdie uitdaging. Nou kan ek nie meer wag om te sien watter idees en gedagtes hierdie foto by ons skrywers wakker gemaak het nie!